**פריס ויטני הילטון** (באנגלית: **Paris Whitney Hilton**; נולדה ב-17 בפברואר 1981) היא אשת עסקים, ידוענית ריאליטי ואשת חברה אמריקאית, בת למשפחת הילטון, בעלי רשת בתי המלון העולמית הילטון. בין השאר עסקה בעברה בדוגמנות, משחק וזמרה.

ביוגרפיה
--------

הילטון נולדה בניו יורק ב-1981, בתם של ענק הנדל"ן ריצ'רד הילטון והשחקנית קאת'י ריצ'רדס הילטון. הילטון היא ממוצא נורווגי, גרמני, איטלקי, אנגלי, אירי וסקוטי. היא הבכורה מבין ארבעת ילדיהם. שאר הילדים הם: מעצבת האופנה ניקי הילטון, בארון הילטון וקונראד הילטון. לאחר לימודיה התיכוניים החליטה לפרוש מלימודי הקולג' ופתחה בקריירת דוגמנות. פריס ואחותה ניקי נודעות בחיי "חוג הסילון" שהן מנהלות, אף על פי שפריס נחשבת לזו שביקשה יותר את אור הזרקורים. היא גם כיכבה רבות בצהובונים.

קריירת משחק
-----------

הילטון וחברתה ניקול ריצ'י (בתו של הזמר ליונל ריצ'י) כיכבו בסדרת המציאות של רשת FOX שנקראת "החיים הפשוטים". בסדרה הן התגוררו יחד עם משפחה בחווה בעיירה אלטוס שבארקנסו. הסדרה הציגה את הילטון וריצ'י כאשר הן מנסות לבצע מטלות יומיומיות של החווה בהצלחה מוטלת בספק. הסדרה זכתה לפופולריות לא מבוטלת ושודרה במדינות רבות, לרבות ישראל. סמוך לתחילת שידורי הסדרה פורסמה קלטת וידאו של הילטון מקיימת יחסי מין עם חברה לשעבר, ריק סלומון, שהפיץ את הקלטת באינטרנט תחת השם "לילה אחד בפריס". הקלטת אף הופקה כסרט DVD. בעקבות פרסום הקלטת, תבעה הילטון את סלומון. התביעה הסתיימה בפשרה שבה זכתה הילטון בפיצויים בסך של 50% מתוך רווחים שצבר סלומון (יותר מ-50 מיליון דולר) ובנוסף כ-400 אלף דולר.

בשנת 2001, היא הופיעה הופעת אורח בסרט "זולנדר" בכיכובו של בן סטילר. תמונותיה הופיעו במגזינים GQ, ואניטי פייר ועוד. נוסף לקריירת המשחק והדוגמנות, עסקה גם בעיצוב ארנקים וצעצועים. למרות הצלחתה, ניסיונה להקים סוכנות דוגמנות וקו מוצרי איפור נכשל. בשנת 2004 פרסמה ספר בשם: "Confessions of an Heiress: A Tongue-in-Chic Peek Behind the Pose" שבו היא מחלקת עצות "עשה ואל תעשה" לחיים כיורשת. המבקרים קטלו את ספרה וקבעו שהוא חובבני ודל. 
בשנת 2002, שיחקה בתפקיד ראשי בסרט האימה "תשע נשמות". בשנת 2003 שיחקה בתפקיד קטן בסרט הפשע "וונדרלנד".
בשנת 2004 שיחקה את דמותה של אמבר בדרמה הרומנטית "המהפך של הלן" של הבמאי גארי מרשל והופיעה בקליפ של אמינם לשיר "Just lose it". בשנת 2005 השתתפה הילטון בסרט האימה "בית השעווה".

ב-2005 הודיעה על שיתוף פעולה עם ענקית הקוסמטיקה "פרלוקס" ביצירת בושם על שמה. בתמורה קיבלה הילטון סכום שלא נודע אבל הוערך במיליוני דולרים וחבילת מניות בשווי מיליונים.
בשנת 2006 השתתפה בסרט "להיות פאריס הילטון", העוסק בחייה בקולג' ובין השאר בחיי המין שלה באותה תקופה, ובסרט "ישבנים למעלה" בתפקיד ליזה מנציני ובקומדיית נעורים "מלכת הקולג'".
בשנת 2008 שיחקה בסרט "מגניבות בע"מ" את הדמות הראשית לצד ג'ואל מור. בשנה זו שיחקה גם בתפקיד משני בסרט "ריפו! האופרה התורשתית", כזמרת אופרה כושלת המכורה לניתוחים.

ב-14 ביוני 2013 יצא לאור הסרט בלינג רינג המבוסס על אירועים אמיתיים בהם נשדד ביתה של הילטון. היא השתתפה בתפקיד אורח בסרט.
ב-2019, השתתפה כשופטת אורחת בתוכנית המציאות "הטופ מודל הבאה של גרמניה" והתארחה בשני פרקים בתוכנית "משפחת קרדשיאן".
בשנת 2021, הוציאה הילטון סדרה בת 6 פרקים בשם "לבשל עם פריס" על ידי נטפליקס. בכל פרק בסדרה הילטון מארחת שותפה לבישול שעוזרת לה לנסות לבשל מאכלים חדשים.

קריירה מוזיקלית
---------------

ב-5 ביוני 2006, יצא לאור הסינגל הראשון של הילטון שנקרא: "Stars Are Blind"
ב-22 באוגוסט, יצא לאור אלבום הבכורה של הילטון שנקרא על שמה: "Paris". האלבום הגיע למקום 6 במצעד בילבורד הוט 200.
ב-28 באוגוסט, יצא לאור הסינגל השני שנקרא: "Nothing in This World".

ב-8 באוקטובר 2013, יצא לאור הסינגל: "Good Time", בשיתוף ליל ויין. 
בשנת 2019, השתתפה בשיר "B.F.A. (Best Friend's Ass)".

חיים אישיים
-----------

על פי מגזין פורבס הונו של אביה ריצ'רד הילטון מוערך בכ-850 מיליון דולר, הון שצבר בזכות עצמו מחברת הנדל"ן שבבעלותו הממוקמת בבוורלי הילס, ללא עזרה מאביו המיליארדר ששולט ברשת הילטון העולמית.

בשנת 2000, יצאה עם השחקן אדוארד פרלונג. ב-2004, יצאה עם זמר ה"בקסטריט בויז", ניק קרטר. נטען שסימני חבלות שנראו על גופה היו תוצאה של אלימות מצידו, אך היא לא אישרה או הכחישה את ההאשמות. מאוחר יותר טענה כי "סימני החבלות" נגרמו בעת צילומים למגזין.

במאי 2007 גזר עליה בית משפט בארצות הברית 45 ימי מאסר על נהיגה בשכרות. אך מאסרה קוצר ל-23 יום. לאחר סיום תקופת מאסרה, ב-27 ביוני 2007, הופיעה בתוכניתו של לארי קינג והביעה חרטה על זלזולה בחוק. כמו כן טענה, כי החוויה גרמה לה לשינוי נפשי עמוק וסיפרה על רצונה להקדיש את זמנה לתרומות למען האנושות. על פי דיווחים ממקורות שונים הילטון קיבלה מקדמה של כמיליון דולר עבור כתיבת יומן תיעודי בזמן המעצר וסכום גבוה יותר מ-CNN תמורת הראיון הבלעדי.

ב-4 בינואר 2018 פורסם כי הילטון התארסה לשחקן כריס זילקה בעיירת הסקי אספן (קולורדו, ארצות הברית), אולם בנובמבר באותה שנה דווח כי השניים נפרדו.

בדצמבר 2019, הילטון התחילה מערכת יחסים עם איש העסקים קרטר רום. לאחר שהתארסו ב-13 בפברואר 2021, הילטון וראום נישאו בלוס אנג'לס ב-11 בנובמבר. בינואר 2023, הילטון ובעלה הודיעו על הולדת בנם, שנולד באמצעות פונדקאות.

דיסקוגרפיה
----------

### אלבומי אולפן

* 2006: *Paris*

ספרים
-----

* 2004: *Confessions of an Heiress*
* 2005: *Your Heiress Diary: Confess It All to Me*

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **פריס הילטון** |
| ויקישיתוף תמונות ומדיה בוויקישיתוף: **פריס הילטון** |

* אתר האינטרנט הרשמי של פריס הילטון
* פריס הילטון, ברשת החברתית פייסבוק

* פריס הילטון, ברשת החברתית אקס (טוויטר)

* פריס הילטון, ברשת החברתית אינסטגרם

* פריס הילטון, ברשת החברתית טיקטוק

* פריס הילטון, ברשת החברתית LinkedIn

* פריס הילטון, סרטונים בערוץ היוטיוב

* פריס הילטון, במסד הנתונים הקולנועיים IMDb (באנגלית)

* פריס הילטון, באתר "אידיבי", מאגר הידע העברי לקולנוע ישראלי ועולמי

* פריס הילטון, באתר AllMovie (באנגלית)

* פריס הילטון, באתר Rotten Tomatoes (באנגלית)

* פריס הילטון, באתר Metacritic (באנגלית)

* פריס הילטון, במסד הנתונים הקולנועיים KinoPoisk (ברוסית)

* פריס הילטון, באתר אייטונס (באנגלית)

* פריס הילטון, באתר ספוטיפיי

* פריס הילטון, באתר Last.fm (באנגלית)

* פריס הילטון, באתר AllMusic (באנגלית)

* פריס הילטון, באתר MusicBrainz (באנגלית)

* פריס הילטון, באתר דיזר

* פריס הילטון, באתר Yandex.Music (ברוסית)

* פריס הילטון, באתר Discogs (באנגלית)

* פריס הילטון, באתר Songkick (באנגלית)

* פריס הילטון, באתר Genius

* פריס הילטון, באתר בילבורד (באנגלית)
* טל פאר ורועי פייר, החיים הלא פשוטים של פריס הילטון, באתר "את", 9 בינואר 2016
* אתר למנויים בלבד אילנה קפלן, "אני שמחה שאנשים הבינו שאני לא בלונדינית מטופשת, אלא רק מעמידה פנים שאני כזאת", באתר הארץ, 29 בספטמבר 2020

הערות שוליים
------------

1. ↑  פריס הילטון הולכת לכלא, באתר ynet, 5 במאי 2007
2. ↑  טבעת האירוסים של פריס הילטון בגודל של הראש שלה!, באתר וואלה!‏, 03 בינואר 2018
3. ↑  פריס הילטון והארוס נפרדו, במדור "פנאי פלוס" באתר ynet‏, 19 בנובמבר 2018
4. ↑  "Paris Hilton Goes Instagram Official With Boyfriend Carter Reum in Honor of Their Anniversary". *E! News*. 30 באפריל 2020. נבדק ב-23 במאי 2020. `{{cite web}}`:  (עזרה)
5. ↑  "Paris Hilton Is Engaged to Boyfriend Carter Reum: 'I'm Excited for Our Next Chapter'". *People* (באנגלית). נבדק ב-18 בפברואר 2021. `{{cite web}}`:  (עזרה)
6. ↑  "Paris Hilton Wears Oscar de la Renta to Marry Carter Reum in Bel Air". *Vogue* (באנגלית אמריקאית). 2021-11-12. נבדק ב-2021-11-14.
7. ↑  Dupre, Elyse (12 בנובמבר 2021). "Paris Hilton Marries Carter Reum After 2 Years Together". *E! News*. נבדק ב-12 בנובמבר 2021. `{{cite web}}`:  (עזרה)
8. ↑  VanHoose, Benjamin; Andaloro, Angela (24 בינואר 2023). "Paris Hilton Is a Mom! Star Reveals She and Husband Carter Reum Have Welcomed a Baby Boy". *People*. `{{cite journal}}`:  (עזרה)

| פריס הילטון |
| --- |
| דיסקוגרפיה |
| אלבומי אולפן | *Paris* |
| סינגלים | "Stars Are Blind" • "Turn It Up" • "Nothing in This World" • "Good Time" • "Come Alive" • "High Off My Love" • "I Need You" • "B.F.A. (Best Friend's Ass)" • "Lone Wolves" • "I Blame You" |
| סינגלים שיווקים | "Screwed" • "Paris for President" • "My BFF" • "Mark It Up" • "Zydrate Anatomy" • "Drunk Text" • "Summer Reign" |
| ספרים | Confessions of an Heiress • Your Heiress Diary: Confess It All to Me |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007381977405171
* BIBSYS: 7027747
* BNE: XX5124266
* BnF: cb14631623x (data)
* CANTIC: a10574359
* GND: 135460468
* ISNI: 0000 0001 1437 0887
* LCCN: n2004042174
* MusicBrainz: 0d9ff9c7-394e-4228-93aa-c4afd4765324
* NDL: 01150516
* NKC: js20060901025
* NLA: 40128670
* NLK: KAC2020N2824
* NLP: a0000002285696
* NSK: 000652884
* SUDOC: 087880792
* Trove: 1444006
* VIAF: 5186209
* WorldCat: lccn-n2004042174

 |